text: Fulde folk gav politiet nok at lave
  21 august 2010 kl. 06.57
  Både politiet i Sydøstjylland og Syd- og Sønderjylland fik ekstra travlt natten til lørdag på grund af kulturnat i Kolding og Esbjerg Festuge.
  Med alkohol i blodet og et temperament på kogepunket festede syd- og sønderjyderne lige lovligt meget igennem i nat.
  Kulturnatten i Kolding havde fået mange tusinde mennesker på gaderne og så gik det, ifølge politiet, som det plejer med en del slagssmål og et par anholdelser.
  - Med så mange mennesker på gaden er det slet ikke unormalt, at vi får travlt og må have et par stykker til afrusning, siger vagthavende ved Sydøstjyllands Politi, Carit Andersen.
  Ordlyden er næsten den samme hos Syd- og Sønderjyllands Politi. Her var der også en del at lave i forbindelse med Esbjerg Festuge.
  